# **DECIZIA ETAPEI DE ÎNCADRARE**

**Nr. X din X.06.2023**

k Ca urmare a solicitării de emitere a acordului de mediu adresate de **CENTRAL INVESTMENT PLAZA SRL**, cu sediul în comuna Aghireșu, sat Aghireșu fabrici, jud. Cluj, înregistrată la APM Cluj cu nr. 10964/10.05.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 11383/16.05.2023 și 11240/26.05.2023, că proiectul **,,DTAC Parc fotovoltaic, branșamente și racorduri, operațiuni notariale” -** propus a fi realizat în **comuna Aghireșu, loc. Aghireșu Fabrici, CF-uri nr. 81503 și nr. 81454, judeţul Cluj**, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, **3.a.) ,,Instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1*”*;**

b) amplasamentul este situat în **comuna Aghireșu, loc. Aghireșu Fabrici, CF-uri nr. 81503 și nr. 81454, judeţul Cluj**, constituie proprietatea titularului, cu folosința actuală: *fâneață, cursuri de apă, arabil*, conform Certificatului de urbanism nr. 115/03.02.2023 emis de către Consiliul Județean Cluj;

c) proiectul este de amploare redusă şi are ca scop **construire parc fotovoltaic, branșamente și racorduri**, conform Certificatului de urbanism nr. 115/03.02.2023 emis de către Consiliul Județean Cluj;

d) investiţia propusă se realizează în comuna Aghireșu, loc. Aghireșu Fabrici, jud. Cluj, ***extravilan, situat parțial în zonă inundabilă – conform PUG***; **zonă de utilități publice** – zona de utilitate publică a drumurilor de exploatare, a cursurilor de apă-Răul Nadăș;

e) drumurile de acces existente vor fi întreţinute corespunzător și se vor reface sectoarele afectate de către CENTRAL INVESTMENT PLAZA SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând **construire parc fotovoltaic, branșamente și racorduri**;

i) proiectul **va genera deşeuri din activitățile desfășurate și acestea vor fi predate către operatori autorizați**;

j) pentru realizarea lucrărilor este necesară organizarea activității pe proprietatea respectivă;

k) sunt prevăzute măsuri pentru: refacerea tuturor suprafețelor de teren afectate de lucrările menționate;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Avizului de amplasament nr. 20/10.04.2023 emis de AN-Apele Române-ABA Someș-Tisa, terenul este inundabil la producerea debitului maxim cu probabilitatea de depășire de 5% pe Răului Nadăș, fiind amplasat în zona inundabilă a albiei majore a răului menționat, mal stâng.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,,DTAC parc fotovoltaic, branșamente și racorduri” -** propus a fi realizat în **comuna Aghireșu, loc. Aghireșu Fabrici, CF-uri nr. 81503 și nr. 81454, judeţul Cluj**, cu următoarele caracteristici:

- poziţionarea conform coordonatelor Stereo 70 - conform proiectului tehnic și planșelor atașate pentru acest amplasament;

- suprafața totală teren 54.891 mp, din care suprafața destinată pentru construire parc fotovoltaic: 1.591+53.300 mp

- instalație de tip C.E.F. :

- invertoare Huawei – 16 buc (putere electrică 330 kW);

- puterea în panouri 720 kW;

- putere în invertoare 4.800 kW;

- putere pe invertoare 100 kW;

- panouri fotovoltaice – 13.100 buc, putere/panouri 0,550 kW;

- substații de transformare medie tensiune – 0,8 kV/20 kV realizate din două secțiuni fiecare;

- tablouri electrice pentru sumarea celor 16 buc. invertori pentru fiecare secțiune în parte, respectiv TE 1, TE 2, TE 3, TE 4;

- stație de transformare finală care concatenează cele 4 circuite aferente susbstațiilor de medie tensiune;

- sistem de comandă, control și monitorizare local și la distanță;

- toate celelalte lucrări necesare în vederea realizării proiectului mai sus menționat, ce decurg din proiectul tehnic.

**Prevenirea eventualelor efecte negative semnificative asupra mediului:**

***- se vor gestiona toate sursele de zgomot în mod corespunzător cu respectarea legislației în vigoare;***

***- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;***

***- se va respecta Avizul de amplasament nr. 20/10.04.2023 emis de AN-Apele Române-ABA Someș-Tisa;***

***- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;***

***- se vor colecta corespunzător deșeurile rezultate și se vor preda operatorilor autorizați;***

***- se vor amenaja spațiile verzi la finalizarea lucrărilor;***

***- se vor respecta prevederile legislaţiei de mediu în vigoare***.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina Ana PAUL**

X.06.2023